โรดอลโฟ กราซีอานี

| มาเรสชีอัลโลดีตาเลียโรดอลโฟ กราซีอานี |
| --- | --- |


รัฐมนตรีว่าการกระทรวงกลาโหมแห่งสาธารณรัฐสังคมอิตาลี
ดำรงตำแหน่ง 23 กันยายน 1943 – 25 เมษายน 1945
ประธานาธิบดี: เบนิโต มุสโสลินี
ก่อนหน้า: ก่อตั้งตำแหน่ง
ถัดไป: ยกเลิกตำแหน่ง
เสนาธิการกองทัพราชอาณาจักรอิตาลี
ดำรงตำแหน่ง 3 พฤศจิกายน 1939 – 24 มีนาคม 1941
ก่อนหน้า: อัลเบร์โต ปารีอานี
ถัดไป: มารีโอ โรอัตตา
ผู้สำเร็จราชการลิเบียของอิตาลี
ดำรงตำแหน่ง 1 กรกฎาคม 1940 – 25 มีนาคม 1941
ก่อนหน้า: อิตาโล บัลโบ
ถัดไป: อีตาโล การีบอลดี
ผู้สำเร็จราชการแอฟริกาตะวันออกของอิตาลี
ดำรงตำแหน่ง 11 มิถุนายน 1936 – 21 ธันวาคม 1937
กษัตริย์: พระเจ้าวิตโตรีโอ เอมานูเอเลที่ 3
นายกรัฐมนตรี: เบนิโต มุสโสลินี
ก่อนหน้า: ปีเอโตร บาโดลโย
ถัดไป: เจ้าชายอเมดิโอ ดยุกแห่งออสตา
ข้าหลวงใหญ่โซมาลีแลนด์ของอิตาลี
ดำรงตำแหน่ง 6 มีนาคม 1935 – 9 พฤษภาคม 1936
ก่อนหน้า: มาอูรีซีโอ ราวา
ถัดไป: อังเกโล เด รูเบน
รองข้าหลวงใหญ่ไซเรไนกาของอิตาลี
ดำรงตำแหน่ง 17 มีนาคม 1930 – 31 พฤษภาคม 1934
ก่อนหน้า: โดเมนีโก ซีชีลีอานี
ถัดไป: ยกเลิกตำแหน่ง
 
ข้อมูลส่วนบุคคล
เกิด: 11 สิงหาคม ค.ศ. 1882(1882-08-11) ฟีเลตตีโน ราชอาณาจักรอิตาลี
เสียชีวิต: 11 มกราคม ค.ศ. 1955(1955-01-11) (72 ปี) โรม ประเทศอิตาลี
ที่ไว้ศพ: สุสานอัฟฟีเล ประเทศอิตาลี
พรรคการเมือง: พรรคชาตินิยมฟาสซิสต์ (1924–1943) พรรครีพับลิกันฟาสซิสต์ (1943–1945) ขบวนการสังคมอิตาลี (1946–1955)
คู่สมรส: อีเนส ชีโอเนตตี (สมรส 1913–1955)
บุตร: บุตรสาว 1 คน
ศิษย์เก่า: วิทยาลัยการทหารโมเดนา
วิชาชีพ: นายทหาร
ยศที่ได้รับการแต่งตั้ง
รับใช้:  ราชอาณาจักรอิตาลี (1903–1943)    สาธารณรัฐสังคมอิตาลี (1943–1945)
สังกัด:  กองทัพราชอาณาจักรอิตาลี (1903–1943)    กองทัพบกสาธารณรัฐแห่งชาติ (1943–1945)
ประจำการ: 1903–1945
ยศ: จอมพลแห่งอิตาลี
หน่วย: กองทัพที่ 10 กองทัพลีกูเรีย
ผ่านศึก:  สงครามโลกครั้งที่หนึ่ง  สงครามอิตาลี-เซนุสชีครั้งที่สอง  สงครามอิตาลี-อะบิสซิเนียครั้งที่สอง  สงครามโลกครั้งที่สอง การทัพแอฟริกาเหนือ  การทัพอิตาลี 

โรดอลโฟ กราซีอานี มาร์กีที่ 1 แห่งเนเกลลี (อิตาลี: Rodolfo Graziani; 11 สิงหาคม 1882 – 11 มกราคม 1955) เป็นนายทหารสังกัดกองทัพบกราชอาณาจักรอิตาลี ซึ่งเป็นที่รู้จักจากการบัญชาการทัพในแอฟริกาตั้งแต่ก่อนและในช่วงสงครามโลกครั้งที่สอง กราซีอานีมีแนวความคิดแบบฟาสซิสต์และเป็นสมาชิกคนสำคัญของพรรคชาตินิยมฟาสซิสต์ รวมถึงมีบทบาทสำคัญในกองทัพอิตาลีในสมัยฟาสซิสต์ของเบนิโต มุสโสลินี
กราซีอานีมีบทบาทสำคัญในการขยายแสนยานุภาพของจักรวรรดิอาณานิคมอิตาลีในระหว่างทศวรรษ 1920 ถึงทศวรรษ 1930 โดยเริ่มจากในลิเบีย และต่อมาในเอธิโอเปีย เขาถูกมองในเชิงลบสำหรับการใช้มาตรการปราบปรามที่รุนแรง เช่น การดำเนินค่ายกักกันที่ทําให้พลเรือนเสียชีวิตจํานวนมาก หรือมาตรการปราบปรามชนพื้นเมืองในอาณานิคม และเนื่องจากมาตรการที่โหดร้ายที่เขาดำเนินการในลิเบีย กราซีอานีจึงได้รับสมญานามว่า "นักฆ่าแห่งเฟแซน" (Il macellaio del Fezzan) ในเดือนกุมภาพันธ์ 1937 หลังจากความพยายามลอบสังหารเขาในระหว่างงานพิธีที่อาดดิสอาบาบา กราซีอานีจึงได้ดำเนินการชำระแค้นอย่างทารุณหรือเยกาติต 12 (Yekatit 12) กราซีอานีเดินทางกลับสู่ลิเบียไม่นานหลังจากอิตาลีเข้าร่วมสงครามโลกครั้งที่สอง และกลายเป็นผู้บัญชาการกองทัพในแอฟริกาเหนือของอิตาลี แต่ได้ลาออกภายหลังการรุกของบริเตนในช่วงปี 1940–1941 ที่ทำให้กองกำลังของเขาล่าถอย การทัพในครั้งนี้ทำให้เกิดอาการเครียดอื่น ๆ ตามมา ซึ่งเป็นผลมาจากการที่เขาได้ประสบจากอุบัติเหตุงูกัดระหว่างการรับราชการทหารในลิเบียเพียงไม่กี่ปีก่อนสงครามโลกครั้งที่หนึ่ง
หลังจากการล่มสลายของระบอบฟาสซิสต์ในอิตาลีในปี 1943 เขาเป็นนายพลแห่งอิตาลีเพียงคนเดียวที่ยังคงภักดีต่อเบนิโต มุสโสลินี และได้รับการแต่งตั้งเป็นรัฐมนตรีว่าการกระทรวงกลาโหมของสาธารณรัฐสังคมอิตาลี มีหน้าที่บัญชาการกองทัพกองทัพบกสาธารณรัฐแห่งชาติ และกลับไปต่อต้านฝ่ายสัมพันธมิตรในช่วงที่เหลือของสงคราม กราซีอานีไม่เคยได้รับการพิจารณาคดีจากคณะกรรมการอาชญากรรมสงครามแห่งสหประชาชาติ; แม้ว่าชื่อเขาจะถูกรวมอยู่ในรายชื่อชาวอิตาลีที่มีสิทธิ์ถูกดําเนินคดีในข้อหาก่ออาชญากรรมสงคราม แต่ด้วยการคัดค้านจากฝ่ายสัมพันธมิตร และการเพิกเฉยต่อการดำเนินคดีอาชญากรสงครามชาวอิตาลี ทำให้ทางเอธิโอเปียจำต้องมอบความยุติธรรมให้แก่เขา ในปี 1950 ศาลอิตาลีตัดสินให้กราซีอานีจำคุก 19 ปี ในข้อหาการร่วมมือกับนาซี เขาถูกปล่อยตัวหลังจากจำคุกเพียงสี่เดือน ในช่วงท้ายของชีวิต เขาเข้าสู่แวดวงการเมืองโดยการเข้าร่วมกับขบวนการสังคมอิตาลีและกลายเป็นประธานกิตติมาศักดิ์ของพรรคในปี 1953 กราซีอานีเสียชีวิตหลังจากนั้นไม่กี่ปีเมื่อปี 1955